How Did It End?

"****" (בעברית: "**אֵיךְ זֶה נִגְמַר?**") הוא שיר שהוקלט על ידי הזמרת-יוצרת האמריקאית טיילור סוויפט. את השיר הוציאה ב-19 באפריל 2024 לאור חברת התקליטים ריפבליק רקורדס, כרצועה ה-21 מתוך מהדורתו המורחבת, *The Anthology Edition*, של אלבומה ה-11 של סוויפט, *[[The Tortured Poets Department]]*.

## רקע
ב-21 באוקטובר 2022 פרסמה סוויפט את אלבומה העשירי, *[[Midnights]]*, שזכה להצלחה אדירה והפך למוקד התעניינות גדול בקרב כלי התקשורת בעולם. ביום הראשון לצאתו הושמע כ-186 מיליון פעמים בספוטיפיי – שיא כל הזמנים. בשנת 2023 הוציאה את *[[Speak Now (Taylor's Version)]]* ואת ** כחלק מפרויקט הקלטת כל ששת אלבומיה הראשונים מחדש עקב מחלוקת המאסטרס שלה עם חברת התקליטים ביג משין רקורדס. ב-4 בפברואר נערך טקס פרסי גראמי ה-66 בו הועמד *Midnights* לכמה פרסים שונים. כמה ימים לפני הטקס שינתה סוויפט את תמונת הפרופיל שלה ברשתות החברתיות לתצלום בשחור-לבן. מעריצים רבים סברו כי היא עתידה להכריז על מועד הוצאתו של *Reputation (Taylor's Version)*, ההקלטה החוזרת של אלבום האולפן השישי שלה, *[[Reputation]]* (2017), שאופיין באותם צבעים. בד בבד הייתה באתר האינטרנט של סוויפט מעין תקלה, שדיווחה על קוד HTTP 321. בנוסף, נרשם על הצג קוד שגיאה אחר בשם "hneriergrd", שפוענח מאוחר יותר על ידי הסוויפטיז בתהליך אנגרמה כ-"Red herring", מונח המתאר אדם שמנסה להסיח את דעת הקהל מפתרון הבעיה האמיתית. קוד המקור של האתר היה בג'יבריש.

בטקס פרסי גראמי ה-66 זכתה סוויפט בשני פרסים עבור "אלבום הפופ הווקאלי הטוב ביותר" ו"אלבום השנה". בנאום הזכייה הראשון שלה הכריזה על תאריך צאתו של *[[The Tortured Poets Department]]*, וסיפרה כי היא עבדה על יצירתו עוד מ-2022. עטיפתו הרשמית הועלתה לחשבונות השונים שלה ברשתות החברתיות יחד עם צילום של פתק לבן בכתב יד, אשר שילב תרגומים לאנגלית מקוד המקור של אתר האינטרנט ה"תקול" שלה:

ב-19 באפריל הכריזה סוויפט בהפתעה על פרסומו של *The Tortured Poets Department: The Anthology*, אלבום המשך ל-*The Tortured Poets Department*. "" הוכלל בגרסה זו כרצועה ה-21.

## כתיבה וניתוח מוזיקלי
אורך השיר שלוש דקות ו-58 שניות. מגזין הרולינג סטון טען שהשיר עוסק "באישה עצובה המוצאת את עצמה במרכז תשומת הלב, מוקפת בחברים ובזרים הרעבים לגלות את כל הפרטים על חייה ועל איך הם התרסקו". השורה "The empathetic hunger descends" ("הרעב האמפתי יורד / מתחיל") מתקשרת לדבריהם של המגזין. המגזין הוליווד ריפורטר טען שבשיר סוויפט חוקרת את המוות האיטי של מערכת היחסים שלה ושל ג'ו אלווין. בנוסף, המגזין קישר את המשפט "sitting in a tree, d-y-i-n-g" לשיר הילדים ("sitting in a tree, k-i-s-s-i-n-g"). מגזין בילבורד טוען שהשיר עוסק בשאלות שנשאלות בסיום כל מערכת יחסים: "מה קרה?", "איפה הכל התדרדר?", "ומיהו האשם?". המגזין מוסיף ואומר שהשיר מראה מצד אחד את השאלות הללו, שהן יקרו כמעט בסיום של כל מערכת יחסים, אך הוא גם מראה את הצד השונה והלא רגיל בחייה של סוויפט, את הצד של הפרסום. השיר מראה שלא רק חברים קרובים של סוויפט רוצים לדעת מה קרה, אלא כל העולם רוצה לדעת, וסוויפט כבר עייפה מהדרמה הזו. גם מגזין Her Campus  אומר שהיא עייפה מלנסות לתת לעולם תשובות, כשהיא עצמה עדיין לא יודעת "אך זה נגמר?" ("But I still don't know, How did it end?" – "אני עדיין לא יודעת, איך זה נגמר?"). במגזין Her Campus גם מצוין שהשיר מהווה כשיר מספר 5 בחלק השני של האלבום (*The Anthology*) מה שמסביר את היותו כל כך עצוב.

## ביקורות
ב-6 באוקטובר 2025, מגזין הרולינג סטון דירג את כל שיריה של סוויפט לאחר יציאת האלבום *[[The Life of a Showgirl]]* והעניק ל-"How Did It End?" את המקום ה-184. המגזין קישר את השורה "Didn’t you hear? They called it all off" מהשיר לשורה "Did you ever heard about the girl who got frozen?" מהשיר "It's Time to Go" ולשורה "She would have made such a lovely bride, what a shame she’s fucked in the head" מתוך השיר "Champagne Problems", שניהם מתוך האלבום ''Evermore'' שיצא בשנת 2020. המגזין הוסיף והחליט שהשורה הטובה ביותר מתוך השיר היא "My beloved ghost and me / Sitting in a tree / D-Y-I-N-G".

מגזין ההוליווד ריפורטר דירג את כל השירים באלבום המורחב ''The Tortured Poets Department: The Anthology'', והעניק ל-"I Hate It Here" את המקום ה-28 מתוך 31 שירים. המגזין אמר שהשיר מציג מילים המתקשרות לשיר "You're Losing Me" מהאלבום *[[Midnights]]*, מה שגורם לו לחשוב ששני השירים עוסקים באותו אדם, ג'ו אלווין. מגזין Screen Rant דירג את השיר במקום ה-14 מתוך 31 השירים באלבום. גם מגזין בילבורד דירג את כל 31 השירים מהאלבום והעניק ל-"How Did It End?" את המקום ה-16. מגזין Her Campus דירג את השיר במקום ה-12 מתוך 31 השיר באלבום, כאשר הכותבת מדגישה את הבית הראשון, ובמיוחד את השורה הבאה "we hereby conduct this post-mortem he was a hothouse flower to my outdoorsman, our maladies were such we could not cure them and so a touch that was my birthright became foreign", כיפה במיוחד.

## מיקומי שיא

## הערות שוליים

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי ארון דסנר
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ארון דסנר
קטגוריה:שירים שהופקו על ידי טיילור סוויפט